ଭୁବନେଶ୍ୱର, ଏପ୍ରିଲ ୧୦(ଲୋକାଲ ୱାୟାର): ଓଡ଼ିଶାରେ କାରୋନାର ଦ୍ୱିତୀୟ ଲହରି ଆରମ୍ଭ ହୋଇଯାଇଥିଲା ବେଳେ ଏଥିରୁ ବର୍ତ୍ତିବା ଲାଗି ପ୍ରମୁଖ ଅସ୍ତ୍ର ହେଉଛି ମାସ୍କ ।
ଏହି ବାର୍ତ୍ତା ଦେଇ ଜନସାଧାରଣଙ୍କୁ ସମ୍ବୋଧିତ କରିଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ । ଏହାପରେ ସେ ନିଜ ସୋସିଆଲ୍ ମିଡିଆ ସାଇଡର ବିଭିନ୍ନ ଆକାଉଣ୍ଟର ମୁଖ୍ୟ ଫଟୋକୁ ବଦଳାଇଛନ୍ତି ।
ଟ୍ୱିଟର୍ ଏବଂ ଫେସବୁକରେ ସେ ନିଜ ମାସ୍କ ପିନ୍ଧା ଫଟୋ ଦେଇ ସଚେତନତା ବାଣ୍ଟିଛନ୍ତି । ସମ୍ବୋଧନ କରିବା ପରେ ସେ ଏହି ଫଟୋ ବଦଳାଇଛନ୍ତି ।
ତାଙ୍କର କହିବା କଥା, ମାସ୍କ ବ୍ୟବହାର କରନ୍ତୁ, ଲକଡାଉନକୁ ଏଡ଼ାନ୍ତୁ । ଶତ ପ୍ରତିଶତ ମାସ୍କ ବ୍ୟବହାର, ନିଶ୍ଚୟ କମିବ କରୋନା ହାର । ସମସ୍ତେ ସର୍ବଦା ଠିକ୍ ଭାବରେ ମାସ୍କ ପିନ୍ଧିବା ।
ବାରମ୍ବାର ସାବୁନରେ ହାତ ଧୋଇବା । ଟିକା ନେବା ପରେ ମଧ୍ୟ ଶାରୀରିକ ଦୂରତା ରଖିବା । ଜନଗହଳି ସ୍ଥାନରୁ ନିଜକୁ ଦୂରେଇ ରହିବା ।
ଏଥିସହିତ ଯୋଗ୍ୟ ବ୍ୟକ୍ତି କରୋନା ଟିକା ନିଶ୍ଚୟ ନିଅନ୍ତୁ ବୋଲି ସେ ଅନୁରୋଧ କରିଛନ୍ତି ।
ଏସବୁ ବାଦ୍ ଅଧିକ ବିବରଣୀ ପାଇଁ ସ୍ୱାସ୍ଥ୍ୟ ସହାୟତା ନଂ-୧୦୪ରେ ଯୋଗାଯୋଗ କରନ୍ତୁ ବୋଲି ମୁଖ୍ୟମନ୍ତ୍ରୀ କହିଛନ୍ତି ।
ଭୁବନେଶ୍ୱର, ମାର୍ଚ୍ଚ ୨୪ (ଲୋକାଲ ୱାୟାର): ଏନଆଇଟି ରାଉରକେଲାର ୧୮ତମ ସମାବର୍ତ୍ତନ ଉତ୍ସବ ଅବସରରେ ବୈଭବ କରଣଙ୍କୁ ଡଃ ବଂଶୀଧର ପଣ୍ଡା ସ୍ୱର୍ଣ୍ଣପଦକ (ମେଟାଲର୍ଜି ଓ ମ୍ୟାଟେରିଆନ୍ସ ଇଂଜିନିୟରିଂରେ ଶ୍ରେଷ୍ଠ ସ୍ନାତକ) ପ୍ରଦାନ କରାଯାଇଛି ।
ଇମ୍ଫା ପ୍ରତିଷ୍ଠାତା ଡଃ ବଂଶୀଧର ପଣ୍ଡାଙ୍କ ସ୍ମୃତି ଉଦେଶ୍ୟରେ ଏହି ପୁରସ୍କାର ପ୍ରଦାନ କରାଯାଏ ।
ଡଃ ପଣ୍ଡା ଏନଆଇଟି, ରାଉରକେଲାର ପରିଚାଳନା ମଣ୍ଡଳୀର ଅଧ୍ୟକ୍ଷ ଭାବେ ଦାୟିତ୍ୱ ତୁଲାଇଥିଲେ ।
ପୁରସ୍କାର ବିଜେତା ବୈଭବ କରଣଙ୍କୁ ପରିଚାଳନା ନିର୍ଦେଶକ ଶୁଭ୍ରକାନ୍ତ ପଣ୍ଡା ଇମ୍ଫା ପରିବାର ପକ୍ଷରୁ ଶୁଭେଚ୍ଛା ଜଣାଇଛନ୍ତି ।
ଭୁବନେଶ୍ୱର, ମାର୍ଚ୍ଚ ୨୪ (ଲୋକାଲ ୱାୟାର): ୟୁନିକ ଲ୍ୟାଣ୍ଡ ପାର୍ସଲ ଆଇଡେଣ୍ଟିଫିକେସନ ନମ୍ବର (ୟୁଏଲପିଆଇଏନ) ଓଡିଶାରେ ଆରମ୍ଭ ହୋଇଛି ।
ଏହି ୧୪ ସଂଖ୍ୟା ବିଶିଷ୍ଟ ନମ୍ବର ଦ୍ୱାରା ଜମି ମାଲିକାନା, ଜମିର ଆକାର ତଥା ଅନ୍ୟ ଭୌଗୋଳିକ ତଥ୍ୟ ଉପଲବ୍ଧ ହେବ ।
ୟୁଏଲପିଆଇଏନର ଅନେକ ପ୍ରକାର ଲାଭ ରହିଛି । ଜମି ମାଲିକାନା ସହଜରେ ନିର୍ଦ୍ଧାରିତ ହୋଇ ପାରୁଥିବାରୁ ସରକାରୀ ଜମି ଚିହ୍ନଟ କରା ଯାଇପାରିବ ଓ ସରକାରୀ ଜମି ସୁରକ୍ଷିତ ରହିପାରିବ ।
ତଥ୍ୟ ଓ ଆବେଦନ ସ୍ତର ମାନକୀକରଣ ଯୋଗୁଁ ଅଂଶୀଦାର ଓ ସରକାରୀ ଅନ୍ତବ୍ୟବହାର୍ଯ୍ୟତା ସଫଳତାର ସହ ହୋଇ ପାରିବ ।
ଷ୍ଟାଣ୍ଡାର୍ଡ ଇଲେକ୍ଟ୍ରୋନିକ କମର୍ସ କୋଡ ମ୍ୟାନେଜମେଣ୍ଟ ସଂଘ ଭଳି ଆନ୍ତର୍ଜାତୀୟ ମାନକ ଭଳି ଏଥିରେ ତଥ୍ୟ ବିଶ୍ଳେଷଣ ସହଜ ହେବ ।
ଜମିଜମା ରେକର୍ଡର ରକ୍ଷଣାବେକ୍ଷଣ ଓ ବିକାଶ ଦିଗରେ ୟୁଏଲପିଆଇଏନ ଉନ୍ମୁକ୍ତ, ସ୍ୱଚ୍ଛ ଓ ଦକ୍ଷ ପ୍ରକ୍ରିୟା ପ୍ରଦାନ କରିବ ।
ଟିକସ ସଂଗ୍ରହ ଓ ଜମି ମାଲିକାନା ଆଦି ଗୋଟିଏ ନମ୍ବରରୁ ଜଣାପଡ଼ିବ । ଜମି ବନ୍ଧକ ରଖି ଋଣ ଆଣିବାରେ ଏହା ଚାଷୀଙ୍କୁ ସାହାଯ୍ୟ କରିବ ।
ଓଡିଶାର ଦେବଗଡ଼ ତହସିଲର ବାରଖଣ୍ଡିଆ ଓ କାନେ୍ଦଇଜୋରି ଓ ରିଆମାଳ ତହସିଲର ବାରାଖୋଲ ଗାଁରେ ଠାରେ ୟୁଏଲପିଆଇଏନ ଆରମ୍ଭ ହୋଇଛି । ଏହି ଗାଁଗୁଡିକ ଜିଓ-ରେଫରେନ୍ସଡ ହେବ ।
ଏହି ନମ୍ବର ଉନ୍ମୋଚନ ଅବସରରେ କେନ୍ଦ୍ର ଭୂସମ୍ପଦ ଓ ଗ୍ରାମୀଣ ବିକାଶ ବିଭାଗର ସଚିବ ଅଜୟ ତିର୍କୀ ଏବଂ ରାଜସ୍ୱ ଓ ବିପର୍ଯ୍ୟୟ ପ୍ରଶମନ ବିଭାଗ, ଓଡିଶାର ପ୍ରମୁଖ ସଚିବ ବିଷ୍ଣୁପଦ ସେଠି ଉପସ୍ଥିତ ଥିଲେ ।
ସେହିପରି ରାଜସ୍ୱ ଓ ବିପର୍ଯ୍ୟୟ ପ୍ରଶମନ ବିଭାଗ, ଓଡ଼ିଶାର ଅତିରିକ୍ତ ସଚିବ ଶୈଳେନ୍ଦ୍ର ଦ୍ୱିବେଦୀ, ଡିଏଲଆରଏସ, ଓଡ଼ିଶା ଶଶଧର ନାୟକ ଓ ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ଭୁବନେଶ୍ୱର, ମାର୍ଚ୍ଚ ୧୬(ଲୋକାଲ ୱାୟାର): କେନ୍ଦ୍ର ସାହିତ୍ୟ ଏକାଡେମୀ ଦ୍ୱାରା ୨୦୧୯ ବର୍ଷ ଲାଗି ସାହିତ୍ୟ ଅନୁବାଦ ପୁରସ୍କାର ପ୍ରଦାନ କରାଯାଇଛି ।
ମାର୍ଚ୍ଚ ୧୩ ଓ ୧୪ ଦୁଇଦିନ ଧରି ନୂଆଦିଲ୍ଲୀ କମାନୀ ଅଡିଟୋରିୟମରେ ଆୟୋଜିତ ସ୍ୱତନ୍ତ୍ର ଉତ୍ସବରେ ସର୍ବଭାରତୀୟ ସ୍ତରର ୨୪ଜଣ ପ୍ରଖ୍ୟାତ ଲେଖକଙ୍କୁ ପୂର୍ବ ଘୋଷଣା ଅନୁସାରେ ପୁରସ୍କୃତ କରାଯାଇଛି ।
ସେମାନଙ୍କୁ ପୁରସ୍କାର ସ୍ୱରୂପ ପୁଷ୍ପହାର, ତାମ୍ରଫଳକ ଓ ୫୦ହଜାର ଟଙ୍କାର ଚେକ୍ ପ୍ରଦାନ କରାଯାଇଛି ।
ଏହି ଅବସରରେ ଅନୁବାଦ କୃତି 'ଶ୍ରେଷ୍ଠ ହିନ୍ଦୀ ଗଳ୍ପ' ପାଇଁ ମନୋନୀତ ହୋଇଥିବା ଓଡ଼ିଶାର ଅବସରପ୍ରାପ୍ତ ହିନ୍ଦୀ ପ୍ରଫେସର ଅଜୟ କୁମାର ପଟ୍ଟନାୟକ ପୁରସ୍କୃତ ହୋଇଛନ୍ତି ।
କେନ୍ଦ୍ର ସାହିତ୍ୟ ଏକାଡେମୀ ସଭାପତି ପ୍ରଫେସର ଚନ୍ଦ୍ରଶେଖର କମ୍ବର ତାଙ୍କୁ ପୁରସ୍କୃତ କରିଛନ୍ତି ।
ଏହି ଅବସରରେ ୧୪ତାରିଖରେ ଆୟୋଜିତ ଅନୁବାଦ ସମ୍ମେଳନରେ ନିଜ ଅନୁଭୂତି ରଖିଥିଲେ ପ୍ର. ପଟ୍ଟନାୟକ ।
ଭୁବନେଶ୍ୱର, ଫେବ୍ରୁଆରୀ ୨୫(ଲୋକାଲ ୱାୟାର): ଚଳିତ ବର୍ଷ ଅନ୍ତର୍ଜାତୀୟ ମହିଳା ଦିବସରେ ଥିମ୍ ରହିଛି 'ଚୁଜ୍ ଟୁ ଚ୍ୟାଲେଞ୍ଜ୍' ।
ଏକ ଆହ୍ୱାନ ଦୁନିଆ ହେଉଛି ସତର୍କ ଦୁନିଆ, ଏବଂ ଆହ୍ୱାନରୁ ହିଁ ପରିବର୍ତ୍ତନ ଆସେ ।
ସେବା ପ୍ରୟାସ ଫାଉଣ୍ଡେସନ୍ ପକ୍ଷରୁ ମାର୍ଚ୍ଚ ୭ତାରିଖରେ ଅନୁଷ୍ଠିତ ହେବ ମହିଳା କାର୍ ର୍ୟାଲି ।
ରାଲି ପାଇଁ ପଞ୍ଜୀକୃତ ଟଙ୍କାକୁ ପାଇଲଟ୍ ପ୍ରୋଜେକ୍ଟ ଭାବେ ନୟାଗଡ଼ ଜିଲ୍ଲାର ଦୁଇଟି ଗ୍ରାମରେ ଅନଲାଇନ୍ ଅଧ୍ୟୟନ ପାଇଁ ମୋବାଇଲ, ଲାପଟପ୍ ଯୋଗାଇ ଦିଆଯିବ ।
ଏହାସହ ଏହି ପାଣ୍ଠି ସୁବିଧା ନଥିବା ଗ୍ରାମୀଣ ଅଞ୍ଚଳରେ ଛାତ୍ରଛାତ୍ରୀମାନଙ୍କ ପାଇଁ ଏକ ଡିଜିଟାଲ୍ ଶ୍ରେଣୀଗୃହ ସ୍ଥାପନ ପାଇଁ ସହାୟକ ହେବ ।
ର୍ୟାଲିରେ ସାମିଲ ହେବାକୁ ପଞ୍ଜୀକରଣ ପାଇଁ ୫ଶହ ଟଙ୍କା ଦେବା ସହ ମହିଳାମାନେ ନିଜ ଗାଡ଼ିକୁ ଥିମ୍ ଅନୁସାରେ ସଜ୍ଜାଇବାକୁ ଫାଉଣ୍ଡେସନ୍ ପକ୍ଷରୁ ପରାମର୍ଶ ଦିଆଯାଇଛି ।
ଏହି ଅବସରରେ ୭ଟି ଭିନ୍ନ ବର୍ଗର ସଫଳତା ପାଇଥିବା ମହିଳାଙ୍କୁ 'କଳିଙ୍ଗ ବୀରଙ୍ଗନା' ସମ୍ମାନ ପ୍ରଦାନ କରାଯିବ ।
ଫାଉଣ୍ଡେସନ୍ ପକ୍ଷରୁ ଚତୁର୍ଥ ମହିଳା କାର୍ ର୍ୟାଲି ସକାଳ ୭ଟାରେ ଜନତାମଇଦାନରୁ ବାହାରି ଜୟଦେବ ବିହାର, ଆଚାର୍ଯ୍ୟ ବିହାର, ବାଣୀବିହାର, ରସୁଲଗଡ଼ ଦେଇ ଉତ୍କଳ କନିକା ଗ୍ୟାଲେରିଆରେ ପହଞ୍ଚିବ ବୋଲି ଫାଉଣ୍ଡେସନର ପ୍ରତିଷ୍ଠାତା ସମାଜସେବୀ ଲିଙ୍କନ ସୁବୁଦ୍ଧି ଏକ ସାମ୍ବାଦିକ ସମ୍ମିଳନୀରେ ସୂଚନା ଦେଇଛନ୍ତି ।
ଏହି ସମ୍ମିଳନୀରେ ଫାଉଣ୍ଡେସନ୍ ନିର୍ଦେଶକ ନମ୍ରତା ଚଢ଼ା, କ୍ରୀଡ଼ାବିତ୍ ଅନୁରାଧା ବିଶ୍ୱାଳ, ସନ୍ଧ୍ୟାରାଣୀ ବିଶ୍ୱାଳ, ଉତ୍କଳ ଗ୍ୟାଲେରିଆ ପକ୍ଷରୁ ଚନ୍ଦନା ଦାସ ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର, ଫେବ୍ରୁଆରୀ ୨୪(ଲୋକାଲ ୱାୟାର): ସୁମା ରିୟଲ ମିଡିଆର ତୃତୀୟ ଅବଦାନ ଏବଂ ପ୍ରଫେସର ଡ. ମନୋଜରଞ୍ଜନ ନାୟକଙ୍କ ନିବେଦିତ 'ୱୁହାନରୁ ଓଡ଼ିଶା'ର ଆଜି ସୋଆ କ୍ୟାମ୍ପସ୍-୨ ଅଡିଟୋରିୟମରେ ଶୁଭ ମହୁରତ ଅନୁଷ୍ଠିତ ହୋଇଯାଇଛି ।
ବ୍ୟବସାୟଧର୍ମୀ ନୁହେଁ, ଏହା ଏକ ଭିନ୍ନ ଧରଣର ଚଳଚ୍ଚିତ୍ର ହେବ ବୋଲି ମହୁରତ ଅବସରରେ ପ୍ରଯୋଜନା ସଂସ୍ଥା ପକ୍ଷରୁ ସୂଚନା ଦିଆଯାଇଛି ।
ଏହି ସିନେମାଟି ଜାତୀୟ ଓ ଅନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ଅଂଶଗ୍ରହଣ କରିବା ଲକ୍ଷ୍ୟରେ ନିର୍ମାଣ କରାଯାଇଥିବା ଚଳଚ୍ଚିତ୍ରର ନିଦେ୍ର୍ଦଶକ ସଞ୍ଜୟ ନାୟକ କହିଛନ୍ତି ।
ଏହାର କାହାଣୀ ମହାମାରୀ କୋଭିଡ୍ ସମୟରେ ଘଟିଯାଇଥିବା ଦୁଃଖଦ ସତ୍ୟ ଘଟଣା ଉପରେ ଆଧାରିତ ରହିଛି ।
ଗତ ୧୬ ତାରିଖରେ ସରସ୍ୱତୀ ପୂଜା ଅବସରରେ 'ନ୍ୟୁଜ-୭' କାର୍ଯ୍ୟାଳୟରେ ଚଳଚ୍ଚିତ୍ରର ସ୍କ୍ରିପ୍ଟ ପୂଜା ସରିଥିଲା । ଆଜି ମହୁରତ ସରି ସୁଟିଂ ଆରମ୍ଭ ହୋଇଛି ।
ଏହି ଅବସରରେ ଚଳଚ୍ଚିତ୍ରର ପୂରା ଟିମ୍ ସାମିଲ ହୋଇଥିଲେ । ଚଳଚ୍ଚିତ୍ରର ମୁଖ୍ୟ ଚରିତ୍ରରେ ନାୟିକା ଲିପିକା ଓ ନାୟକ ଅଭିଜିତ୍ ଅଭିନୟ କରୁଛନ୍ତି ।
ଏମାନଙ୍କ ବ୍ୟତୀତ କୁନା ତ୍ରିପାଠୀ, ପ୍ରଦୁ୍ୟମ୍ନ ଲେଙ୍କା, ବିରାଜ ଦାସ, ସସ୍ମିତା ପ୍ରଧାନ, ଗୁଡୁ, ବିଜୁ ବଡ଼ଜେନା, ଶୁଭଶ୍ରୀ ପ୍ରମୁଖ କଳାକାର ଅଭିନୟ କରୁଛନ୍ତି ।
ଚଳଚ୍ଚିତ୍ରର ପ୍ରଯୋଜନା କରିଛନ୍ତି ସୁନୀଲ କୁମାର ଦାସ । କାହାଣୀ ଲେଖିଛନ୍ତି ଦିଲ୍ଲୀପ କୁମାର ଦାସ ।
ଗୀତ ଗୁଡ଼ିକୁ ସଙ୍ଗୀତରେ ସଜାଇଛନ୍ତି ବସନ୍ତରାଜ ସାମଲ । କ୍ୟାମେରା ପରିଚାଳନା କରିବେ କ୍ୟାମେରାମ୍ୟାନ୍ ଏସ୍ ରଞ୍ଜନ ।
ଭୁବନେଶ୍ୱର, ଫେବ୍ରୁଆରୀ ୨୪(ଲୋକାଲ ୱାୟାର): ନବେ ଦଶକରେ ଯେତେବଳେ ଓଡିଆ ଚଳଚ୍ଚିତ୍ର ଜଗତରେ ପୁଣି ଥରେ ନାୟିକା ସଙ୍କଟ ଦେଖାଦେଇଥିଲା ସେତେବେଳେ ଏମିତି ଜଣେ ନାୟିକାଙ୍କର ଆବିର୍ଭାବ ହୋଇଥିଲା ଯିଏ ଦର୍ଶକଙ୍କ ଚାହିଦା ତ ପୂରଣ କରିଥିଲେ ତା' ସହିତ ନିର୍ମାତା ନିଦେ୍ର୍ଦଶକଙ୍କ ପାଇଁ ପାଲଟି ଯାଇଥିଲେ ନିର୍ଭରଯୋଗ୍ୟ ନାୟିକା ।
ନବେ ଦଶକର ଏହି ଅପ୍ରତିଦ୍ୱନ୍ଦ୍ୱୀ ନାୟିକା ଜଣକ ହେଉଛନ୍ତି ସସ୍ମିତା ପ୍ରଧାନ । 'କି ହେବ ଶୁଆ ପୋଷିଲେ' ଫିଲ୍ମରୁ ଆରମ୍ଭ ହୋଇଥିଲା ତାଙ୍କ ଫିଲ୍ମ ଯାତ୍ରା ।
ପରେ ପରେ 'ଏଇ ଆଖି ଆମ ସାକ୍ଷୀ', 'ନାଗପଞ୍ଚମୀ', 'ଉଦଣ୍ଡୀସୀତା', 'ଶ୍ରଦ୍ଧାଞ୍ଜଳି', 'ଅକୁହା କଥା', 'ପାଚେରି ଉଠିଲା ମଝି ଦୁଆରୁ', 'ସୁନାପଞ୍ଜୁରି' ଆଦି ଗୋଟିଏ ପରେ ଗୋଟିଏ ହିଟ୍ ଦେଇ ସେ ସଫଳତାର ଶିଖର ଛୁଇଁଥିଲେ ।
ହେଲେ ଦର୍ଶକ ଯେତେବେଳେ ତାଙ୍କୁ ଅଧିକରୁ ଅଧିକ ସିନେମାରେ ଦେଖିବାକୁ ଚାହୁଁଥିଲେ ସେ ଅଚାନକ ବିବାହ ବନ୍ଧନରେ ବାନ୍ଧି ହୋଇ ଅଭିନୟଠୁ ଦୂରେଇ ଯାଇଥିଲେ ।
ମଝିରେ ଅବଶ୍ୟ ତାଙ୍କ ଅଭିନୀତ ଦୁଇଟି ଚଳଚ୍ଚିତ୍ର ('ମୁଁ ତତେ ଲଭ୍ କରୁଛି' ଓ 'ତୋ ପାଇଁ ନେବି ମୁଁ ଶହେ ଜନମ') ଆସିଥିଲା । କିନ୍ତୁ ପରବର୍ତ୍ତୀ ସମୟରେ ସେ ଆଉ କୌଣସି ଚଳଚ୍ଚିତ୍ରରେ ନଜର ଆସିନଥିଲେ ।
ଢେର୍ ବର୍ଷର ବ୍ୟବଧାନ ପରେ ଓଲିଉଡକୁ କମବ୍ୟାକ୍ କରୁଛନ୍ତି ବିଗତ ଦିନର ଏହି ଚର୍ଚ୍ଚିତ ଓ ପ୍ରତିଭାମୟୀ ଅଭିନେତ୍ରୀ ।
ନିର୍ମାଣାଧୀନ ଚଳଚ୍ଚିତ୍ର 'ଦିଲ୍ ର ପାସୱାର୍ଡ' ଜରିଆରେ ତାଙ୍କର କମବ୍ୟାକ୍ ହେଉଛି । ଏଥିସହିତ ସେ 'ୱୁହାନରୁ ଓଡ଼ିଶା'ରେ ଅଭିନୟ କରୁଛନ୍ତି ।
ନିଜର କମବ୍ୟାକ୍ ସମ୍ପର୍କରେ ସସ୍ମିତା କୁହନ୍ତିି, ପରିବାରର ସହଯୋଗ ଓ ଦର୍ଶକଙ୍କ ଭଲପାଇବା ଯୋଗୁ ଏହା ସମ୍ଭବ ହୋଇପାରିଛି ।
'ଦିଲ୍ ର ପାସୱାର୍ଡ' ଚଳଚ୍ଚିତ୍ରରେ ନିଜ ଚରିତ୍ରକୁ ନେଇ ସେ ବେଶ୍ ଉତ୍ସାହିତ ମଧ୍ୟ ଅଛନ୍ତି ।
ଏଥିପାଇଁ କାର୍ଯ୍ୟକାରୀ ପ୍ରଯୋଜକ ରମାଶଙ୍କର ଓ ସଙ୍ଗୀତ ନିଦେ୍ର୍ଦଶକ ପ୍ରେମ୍ ଆନନ୍ଦଙ୍କୁ ସେ ଧନ୍ୟବାଦ ଜଣାଇଛନ୍ତି ।
ଭୁବନେଶ୍ୱର, ଫେବ୍ରୁଆରୀ ୨୨(ଲୋକାଲ ୱାୟାର): ଓଡ଼ିଶା ଖଦି ଓ ଗ୍ରାମୋଦ୍ୟୋଗ ବୋର୍ଡ ଏବଂ ରାଜ୍ୟ ଅଣୁ, କ୍ଷୁଦ୍ର ଓ ମଧ୍ୟମ ଉଦ୍ୟୋଗ ବିଭାଗ ତରଫରୁ ଆୟେଜିତ ରାଜ୍ୟସ୍ତରୀୟ ଖଦି ବଜାର ପ୍ରଦର୍ଶନୀର ଆଜି ଥିଲା ୪ର୍ଥ ଦିବସ ।
କରୋନା କଟକଣା ମଧ୍ୟରେ ମାସ୍କ ଏବଂ ସାନିଟାଇଜର ବାଧ୍ୟତାମୂଳକଭାବେ ପାଳନ କରାଯାଇ ମେଳାରେ ପର୍ଯ୍ୟଟକଙ୍କୁ ପ୍ରବେଶ କରାଇବା ସହ କିଣାକିଣି ଜମୁଛି ।
ଧିରେ ଧିରେ ଲୋକଙ୍କର ଖଦୀ ପ୍ରତି ମନ ପରିବର୍ତ୍ତନ ହୋଇଛି । ଭୋକାଲ୍ ଫର୍ ଲୋକାଲ୍ର ବାର୍ତ୍ତାକୁ ପାଳନ କରି ଲୋକେ ଖଦୀ ବସ୍ତ୍ର କିଣିବା ପାଇଁ ମନ ବଳାଉଛନ୍ତି ।
ଏହି ମେଳାରେ କାର୍ପାସ, ସିଲ୍କ ଓ ମସଲିନ୍ ଖଦି ପ୍ରସ୍ତୁତ ଶାଢୀ, ଲୁଙ୍ଗି, ଗାମୁଛା ଓ ବିଭିନ୍ନ ପୋଷାକ ପ୍ରଦର୍ଶିତ ହୋଇଛି ।
ବେତ ବାଉଁଶ ଏବଂ ଝୋଟ ନିର୍ମିତ ଘରକରଣା ସମାଗ୍ରୀ, ଚମଡ଼ା ଉତ୍ପାଦ, ଘଣାପେଡ଼ା ସୋରିଷ ତେଲ, ବିଶୁଦ୍ଧ ମହୁ, କନ୍ଧମାଳ ହଳଦୀ, ଝୁଣା ଓ ମସଲା ଇତ୍ୟାଦି ଉପଲବ୍ଧ ରହିଛି ।
ଦର୍ଶକମାନଙ୍କ ପାଇଁ ଖଦିର ବିଚାରଧାରାକୁ ପ୍ରଚାରପ୍ରସାର ପାଇଁ ଚରଖାରେ ସୂତା କାଟିବା, ଖଦି ପୋଷାକ ତିଆରି ଓ ଧୂପକାଠି ତିଆରୀ ସମ୍ପର୍କିତ କାରିଗରୀ କୌଶଳ ସିଧାସଳଖ ଏହି ଖଦି ବଜାରରେ ପ୍ରଦର୍ଶିତ ହେଉଛି ।
ଯାହାକୁ ଦେଖିବାପାଇଁ ଭିଡ଼ ଜମୁଛି । ୩ଦିନ ମଧ୍ୟରେ ୨୦ଲକ୍ଷ ଟଙ୍କାର ବ୍ୟବସାୟ ହୋଇଥିବାବେଳେ ପ୍ରଥମ ଦିନରେ ୩ଲକ୍ଷ, ୨ୟ ଦିନରେ ୫ଲକ୍ଷ ୧୮ ହଜାର ଟଙ୍କାର ବ୍ୟବସାୟ ହୋଇଥିଲା ।
ସେହିପରି ରବିବାର ୧୦ଲକ୍ଷ ଟଙ୍କାରୁ ଉଦ୍ଧ୍ୱର୍ ଟଙ୍କାର ବ୍ୟବସାୟ ହୋଇଥିବା ସୂଚନା ମିଳିଛି । ମେଳା ଶେଷ ସୁଦ୍ଧା ୨କୋଟି ଟଙ୍କାର ବ୍ୟବସାୟ ହେବାର ଆଶା ରଖାଯାଇଛି ।
ଭୁବନେଶ୍ୱର, ଫେବ୍ରୁଆରୀ ୨୨(ଲୋକାଲ ୱାୟାର): ସାପ କାମୁଡ଼ା ପରିଚାଳନା ସମ୍ପର୍କିତ ଏକ ତାଲିମ କାର୍ଯ୍ୟକ୍ରମ ଆଜି ଏନସିସି କ୍ୟାଡେଟମାନଙ୍କୁ ନେଇ ଆୟୋଜିତ ହୋଇଯାଇଛି ।
ପ୍ରଥମ ଓଡ଼ିଶା ଘୋଡ଼ସବାର ବାହିନୀ ପକ୍ଷରୁ ଆୟୋଜିତ ଏହି ମାନୁଆଲ ତାଲିମ କାର୍ଯ୍ୟକ୍ରମରେ ୮୦ ଜଣ କ୍ୟାଡେଟ ସାମିଲ ହୋଇଥିଲେ ।
ସାପ କାମୁଡ଼ିବା ପର ସମୟରୁ ଡାକ୍ତରଖାନାରେ ଚିକିତ୍ସା ହେବା ପର୍ଯ୍ୟନ୍ତ ରୋଗୀଙ୍କୁ କିପରି ଯତ୍ନ ନିଆଯିବ ଓ ତାଙ୍କର ପରିଚାଳନା କରାଯିବ ସେ ବାବଦରେ ପ୍ରଶିକ୍ଷଣ ଦିଆଯାଇଥିଲା ।
ଏଥିରେ ଓୟୁଏଟି ଅଧୀନ କୃଷି ଓ ପ୍ରାଣୀ ଚିକିତ୍ସା ମହାବିଦ୍ୟାଳୟର ଏନସିସି ଛାତ୍ରଛାତ୍ରୀମାନେ ଭାଗ ନେଇଥିଲେ ।
ସ୍ନେକ୍ ହେଲ୍ପଲାଇନର ସାଧାରଣ ସମ୍ପାଦକ ଶୁଭେନ୍ଦୁ ମଲ୍ଲିକ ଏହି ପ୍ରଶିକ୍ଷଣ ଦେଇଥିଲେ ।
ସାପ କାମୁଡ଼ାରୁ ରକ୍ଷା ପାଇବାର ଉପାୟ, ବେଶ ପୋଷାକ, ସାପ କାମୁଡିଲେ କିପରି ପ୍ରାଥମିକ ଚିକିତ୍ସା କରାଯିବ, ବିଷଧର ସାପ କାମୁଡିଲେ କିପରି କ୍ଷତ ସ୍ଥାନରେ ଚୁଡି, ମୁଦି ଆଦି ଗହଣାକୁ ଖୋଲି କିପରି କ୍ରେପ୍ ବ୍ୟାଣ୍ଡଜ୍ ହାଲୁକା କରି ଗୁଡ଼େଇବେ ସେ ବାବଦରେ କ୍ୟାଡେଟମାନଙ୍କୁ ତାଲିମ ଦିଆଯାଇଥିଲା ।
ସାପକୁ ହାତରେ ଛୁଇଁବା ଓ ଧରିବା ପାଇଁ ମଧ୍ୟ ସୁଯୋଗ ଦିଆଯାଇଥିଲା । କ୍ୟାମ୍ପରେ କମାଣ୍ଡର ତଥା ଆରଆଣ୍ଡଭି ସ୍କ୍ୱାଡ୍ରନର କମାଣ୍ଡିଂ ଅଫିସର ଲେଫ୍ଟନାଣ୍ଟ କର୍ଣ୍ଣେଲ ଶିବ କୁମାର ମିଶ୍ର କହିଛନ୍ତି ଆମେ ପ୍ରତିଦିନ କ୍ୟାଡେଟମାନଙ୍କୁ ସବୁଦିନିଆ ଡ୍ରିଲ, ପିଟି, ଅଶ୍ୱଚାଳନା, ଉଇପନ୍ ଟ୍ରେନିଂ କୌଶଳ ବାବଦରେ ଉପାଦେୟ ଟ୍ରେନିଂ ଦେବା ପାଇଁ ବ୍ୟବସ୍ଥା କରିଛୁ ।
ତେବେ ଆଜିର ତାଲିମରେ ବିପରୀତ ପରିସ୍ଥିତିରେ ଯଦି ଦୁର୍ଗମ ଅଞ୍ଚଳରେ ଦୁର୍ଘଟଣା ଘଟେ ତେବେ ତାହାର କିପରି ମୁକାବିଲା କରାଯିବ ସେ ବାବଦରେ ତାଲିମ ଦିଆଯାଇଥିଲା ।
ଭୁବନେଶ୍ୱର, ଫେବ୍ରୁଆରୀ ୨୨(ଲୋକାଲ ୱାୟାର): ଓଡ଼ିଆ ଭାଷା ପ୍ରତିଷ୍ଠାନ ପକ୍ଷରୁ ବିଶ୍ୱ ମାତୃଭାଷା ଦିବସ ପାଳିତ ହୋଇଯାଇଛି ।
ସଭାରେ ଉଦଘାଟକ ଭାବେ ବିଶିଷ୍ଟ ଭାଷାବିତ୍ ପଦ୍ମଶ୍ରୀ ଦେବୀ ପ୍ରସନ୍ନ ପଟ୍ଟନାୟକ, ମୁଖ୍ୟ ଅତିଥି ସଂସ୍କୃତି ବିଭାଗ ପ୍ରମୁଖ ସଚିବ ଡ. ବିଷ୍ଣୁପଦ ସେଠୀ, ସମ୍ମାନିତ ଅତିଥି ମନ୍ତ୍ରୀ କ୍ୟାପଟେନ୍ ଦିବ୍ୟଶଙ୍କର ମିଶ୍ର, ସମ୍ମାନିତ ବକ୍ତା ଜ୍ଞାନପୀଠ ବିଜୟିନୀ ଡ. ପ୍ରତିଭା ରାୟ, ମୁଖ୍ୟ ବକ୍ତା ପ୍ରଫେସର ଡ. ପ୍ରଫୁଲ୍ଲ କୁମାର ମହାନ୍ତି ଯୋଗଦେଇ ବକ୍ତବ୍ୟ ରଖିଥିଲେ ।
ବିଭାଗର ନିଦେ୍ର୍ଦଶକ ରଞ୍ଜନ ଦାସ ଉତ୍ସବରେ ସଭାପତିତ୍ୱ କରିଥିଲେ । ଏହି ଅବସରରେ ଭାଷା ପ୍ରତିଷ୍ଠାନ ଦ୍ୱାରା ପ୍ରକାଶିତ ଓଡ଼ିଆ ଭୋକାବୁଲାରି ଉନ୍ମୋଚିତ ହୋଇଥିଲା ।
ଏହି ଅବସରରେ ଭୋକାବୁଲାରି ପୁସ୍ତକ ପାଇଁ ଡ. ଗୌରାଙ୍ଗ ଚରଣ ଦାଶ ଓ ଡ. ପ୍ରଦୀପ୍ତ କୁମାର ପଣ୍ଡାଙ୍କୁ ସମ୍ବର୍ଦ୍ଧିତ କରାଯାଇଥିଲା ।
ସମ୍ମାନସୂଚକ ଡକ୍ଟରେଟ୍ ପାଇଥିବା ସଚିବ ଶ୍ରୀ ସେଠୀଙ୍କୁ ସ୍ୱତନ୍ତ୍ର ଭାବେ ସମ୍ବର୍ଦ୍ଧିତ କରାଯାଇଥିଲା ।
ପ୍ରାରମ୍ଭିକ ଓ ଉଦଯାପନୀ ସଙ୍ଗୀତ ପରିବେଷଣ କରିଥିଲେ ଶିଳ୍ପୀ ଅନିନ୍ଦିତା ଦାସ । କାର୍ଯ୍ୟକ୍ରମରେ ପୂର୍ବ ଆୟୋଜିତ ପ୍ରତିଯୋଗିତାର କୃତି ଛାତ୍ରଛାତ୍ରୀଙ୍କୁ ପୁରସ୍କୃତ କରାଯାଇଥିଲା ।
ପ୍ରତିଷ୍ଠାନର ନିଦେ୍ର୍ଦଶକ ଡ. ଭାଗ୍ୟଲିପି ମଲ୍ଲ ସ୍ୱାଗତ ଭାଷଣ ସହ ଅତିଥି ପରିଚୟ ପ୍ରଦାନ କରିଥିଲେ । ତତ୍ତ୍ୱାବଧାରକ ଇନ୍ଦ୍ରମଣି ତ୍ରିପାଠୀ ଧନ୍ୟବାଦ ଦେଇଥିଲେ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
